**Training personalizat pentru locurile de muncă din fabricile viitorului**

Pe măsură ce digitalizarea remodelează majoritatea sectoarelor, impactul ei asupra competențelor este resimțit acut de producție. Pentru a ajuta la menținerea competitivității întreprinderilor și a lucrătorilor acestora, proiectul FIT4FoF a creat un cadru de formare care personalizează îmbunătățirea calificării pentru locurile de muncă solicitate în fabricile viitorului.

În producție, tehnologiile digitale precum internetul lucrurilor, inteligența artificială, cloud/edge computing, realitatea virtuală și roboții colaborativi avansează automatizarea inteligentă. Pentru multe companii acest lucru înseamnă nu doar adaptarea urgentă a proceselor, ci și recalificarea forței de muncă.

Proiectul FIT4FoF, sprijinit de UE, a dezvoltat un cadru de formare pentru sectorul de producție, proiectat împreună cu lucrătorii din cadrul fabricilor.

„Datele pe care le-am adunat despre tendințele tehnologiei industriei 4.0, alături de cerințele de competențe asociate, ne-au permis să dezvoltăm un instrument de analiză a perfecționării, care identifică competențele care ar ajuta lucrătorii să adopte noi tehnologii”, spune Jacqueline Kehoe, coordonatorul proiectului, de la Universitatea Tehnologică Munster.

Potrivit pentru fabricile viitorului.

Mai multe sondaje și rapoarte au evidențiat o nevoie semnificativă de perfecționare a forței de muncă la nivel mondial.

Un raport al companiei de consultanță în management McKinsey a estimat că „Șaptezeci și cinci de milioane până la 375 de milioane ar putea avea nevoie să schimbe categoriile ocupaționale și să învețe noi abilități”.

Prin sondaje, cercetări de birou și ateliere de lucru cu experți din industrie și din mediul academic, priectul FIT4FoF a determinat mai întâi ce tendințe tehnologice au afectat cel mai mult producția, pentru a identifica apoi abilitățile necesare.

Acest lucru a permis echipei să-și creeze cadrul de formare, proiectat împreună cu lucrătorii. În plus, persoane cheie care au diferite funcții in cadrul unei afaceri (cum ar fi HR sau finanțe), alături de un reprezentant al lucrătorilor și un educator care oferă expertiză tehnologică specifică, contribuie la proiectarea finală.

Proiectul a desfășurat teste pilot a cadrului de formare în organizații de diferite dimensiuni și tip care acoperă: producție avansată auto în Spania, produse și producție inteligente în Italia, o fabrică inteligentă de dispozitive medicale în Irlanda și producție inteligentă de electrocasnice în România.

Fiecare test pilot a folosit cadrul pentru a proiecta și a furniza cursuri de formare adaptate organizației sale specifice, evaluând aspecte precum: factorii de îmbunătățire a competențelor (cum ar fi creșterea productivității sau reducerea costurilor), modul cel mai bun de a determina nevoile de competențe, precum și proiectarea și, în cele din urmă, livrarea instruirii.

FIT4FoF a lansat, de asemenea, o comunitate de practică pentru fiecare test pilot, pentru a facilita schimburile între ateliere și oamenii de afaceri, pentru o mai bună înțelegere a rolurilor de lucru ale celuilalt.

O responsabilitate colectivă

În timp ce lucrătorii mai tineri au crescut ca nativi digitali, o parte semnificativă a forței de muncă trebuie să fie perfecționată în utilizarea celor mai noi tehnologii.

Jacqueline Kehoe, coordonatorul proiectului, solicită factorilor de decizie să sporească gradul de conștientizare și cunoștințe despre beneficiile digitalizării, precum și angajatorilor să sporească implicarea personalului în gestionarea propriilor competențe. Acest lucru, sugerează Kehoe, poate fi suplimentat cu sprijin pentru partajarea celor mai bune practici de instruire din industrie inițiativelor, în special versiuni mai scurte și modulare.

Partenerii de proiect lucrează în prezent pentru a extinde în continuare cadrul pentru a încorpora mai multe competențe, precum și pentru a-l extinde pentru proiectarea de micro-acreditări.

*Articol tradus de Madalina Coman*

*Sursa:* [*https://cordis.europa.eu/article/id/436472-co-designed-training-for-factory-of-the-future-jobs*](https://cordis.europa.eu/article/id/436472-co-designed-training-for-factory-of-the-future-jobs)